12. ฐานะการเงินและผลการดำเนินงาน

1.  งบการเงิน

    1.  สรุปรายงานการตรวจสอบของผู้ถือบัญชีรับอนุญาตในระยะ 3 ปีที่ผ่านมา

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2546
ตรวจสอบโดยพลอากาศตรีทองเจือ สังขพิทักษ์ ผู้สอบบัญชีรับอนุญาต เลขทะเบียน 4535
โดยผู้สอบบัญชีมีความเห็นว่า งบการเงินของบริษัท ณ 31 ธันวาคม 2546 แสดงฐานะการเงิน
และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2547
ตรวจสอบโดยนางสาวซูซาน เอี่ยมวณิชชา ผู้สอบบัญชีรับอนุญาต เลขทะเบียน 4306
ของบริษัทสำนักงาน เอ เอ็ม ซี จำกัด โดยผู้สอบบัญชีมีความเห็นว่า งบการเงินของบริษัท ณ 31
ธันวาคม 2547 แสดงฐานะการเงิน และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2548
ตรวจสอบโดยนางสาวสุกัญญา สุธีประเสริฐ ผู้สอบบัญชีรับอนุญาต เลขทะเบียน 5063
ของบริษัทสำนักงาน เอ เอ็ม ซี จำกัด โดยผู้สอบบัญชีมีความเห็นว่า งบการเงินของบริษัท ณ 31
ธันวาคม 2548 แสดงฐานะการเงิน และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  สรุปฐานะการเงินและผลการดำเนินงานของบริษัท

ตารางแสดงรายการงบดุล งบกำไรขาดทุน และงบกระแสเงินสด ในระยะ 3 ปีที่ผ่านมา

  ------------------------------------------------- ------------ ------- ----------- ------- ----------- -------
  งบดุล                                              31 ธันวาคม            31 ธันวาคม           31 ธันวาคม   
                                                    2548                 2547                2546*       

                                                    พันบาท        ร้อยละ   พันบาท       ร้อยละ   พันบาท       ร้อยละ

  สินทรัพย์                                                                                                  

  สินทรัพย์หมุนเวียน                                                                                           

  เงินสดและเงินฝากธนาคาร                              77,190.08    47.62   28,681.31   30.68   12,211.67   30.72

  เงินลงทุนชั่วคราว                                     -            -       -           -       -           -

  ลูกหนี้การค้าและตั๋วเงินรับสุทธิ                            59,906.45    36.95   46,658.76   49.91   17,621.28   44.33

  สินทรัพย์หมุนเวียนอื่น                                   2,056.67     1.27    3,020.84    3.23    305.36      0.77

  รวมสินทรัพย์หมุนเวียน                                  139,153.20   85.84   78,360.91   83.83   30,138.31   75.82

  สินทรัพย์ไม่หมุนเวียน                                                                                         

  อาคารอุปกรณ์สุทธิ                                     12,931.26    7.98    8,549.30    9.15    5,961.53    15.00

  เงินฝากประจำที่ใช้เป็นหลักประกัน                         7,250.00     4.47    3,720.74    3.98    1,670.54    4.20

  เงินลงทุนในอสังหาริมทรัพย์                              1,398.60     0.86    1,398.60    1.50    1,398.60    3.52

  สินทรัพย์ไม่หมุนเวียนอื่น                                 1,374.12     0.85    1,449.02    1.55    581.85      1.46

  รวมสินทรัพย์ไม่หมุนเวียน                                22,953.99    14.16   15,117.66   16.17   9,612.52    24.18

  รวมสินทรัพย์                                         162,107.19   100     93,478.57   100     39,750.83   100

  หนี้สินและส่วนของผู้ถือหุ้น                                                                                      

  หนี้สินหมุนเวียน                                                                                             

  เจ้าหนี้การค้าและตั๋วเงินจ่าย                             8,503.69     5.25    29,014.80   31.04   4,175.80    10.50

  ส่วนของเจ้าหนี้ตามสัญญาเช่าทางการเงินที่ถึงกำหนดชำระภายใน 1 1,775.49     1.10    1,296.86    1.39    475.93      1.20
  ปี                                                                                                      

  ส่วนของเจ้าหนี้ตามสัญญาเช่าซื้อที่ถึงกำหนดชำระภายใน 1 ปี      -            -       -           -       433.49      1.09

  ภาษีเงินได้นิติบุคคลค้างจ่าย                              2,558.31     1.58    4,841.28    5.18    1,969.95    4.96

  โบนัสค้างจ่าย                                        4,215.95     2.60    -           -       -           -

  หนี้สินหมุนเวียนอื่นๆ                                    7,303.93     4.51    5,842.70    6.25    2,279.80    5.74

  รวมหนี้สินหมุนเวียน                                    24,357.38    15.03   40,995.64   43.86   9,334.97    23.48

  หนี้สินไม่หมุนเวียน                                                                                           

  เจ้าหนี้ตามสัญญาเช่าทางการเงิน-สุทธิ                      934.08       0.58    2,709.57    2.90    1,451.86    3.65

  เจ้าหนี้ตามสัญญาเช่าซื้อ-สุทธิ                             -            -       -           -       108.40      0.27

  รวมหนี้สินไม่หมุนเวียน                                  934.08       0.58    2,709.57    2.90    1,560.26    3.93

  รวมหนี้สิน                                           25,291.46    15.60   43,705.21   46.75   10,895.23   27.41

  ส่วนของผู้ถือหุ้น                                                                                             

  ทุนที่ออกและเรียกชำระแล้ว                                                                                    

  หุ้นสามัญ 45,000,000.00 หุ้น มูลค่าหุ้นละ 1 บาท            45,000.00    27.76   -           -       -           -

  หุ้นสามัญ 20,000 หุ้น มูลค่าหุ้นละ 100 บาท                 -            -       2,000.00    2.14    2,000.00    5.03

  ส่วนเกินทุนหุ้นสามัญ                                    58,995.02    36.39   -           -       -           -

  กำไร(ขาดทุน)สะสม                                   -            -       -           -       -           -

  จัดสรรแล้ว สำรองตามกฎหมาย                           1,800.00     1.11    200.00      0.21    200.00      0.50

  ยังไม่ได้จัดสรร                                       31,020.71    19.14   47,573.36   50.89   26,655.60   67.06

  รวมส่วนของผู้ถือหุ้น                                    136,815.73   84.40   49,773.36   53.25   28,855.60   72.59

  รวมหนี้สินและส่วนของผู้ถือหุ้น                             162,107.19   100     93,478.57   100     39,750.83   100
  ------------------------------------------------- ------------ ------- ----------- ------- ----------- -------

หมายเหตุ * ผู้สอบบัญชีสำหรับปี 2547 ได้มีการปรับปรุงรายการของงบการเงินปี 2546 ใหม่
ซึ่งผู้สอบบัญชีได้จัดประเภทรายการสินทรัพย์และหนี้สินแต่ละประเภทใหม่ เช่น
การจัดเงินฝากธนาคารที่ติดภาระค้ำประกันการออกหนังสือสัญญาค้ำประกัน (L/G) ออกมาจาก
รายการเงินสดและเงินฝากสถาบันการเงิน เป็นรายการเงินฝากติดภาระค้ำประกัน และ
แยกรายการเงินลงทุนในอสังหาริมทรัพย์ออกจากรายการสินทรัพย์ไม่หมุนเวียนอื่น เป็นต้น
เพื่อให้งบการเงินมีความชัดเจนมากยิ่งขึ้น
และปรับปรุงการบันทึกสินทรัพย์จากการเช่าซื้อรถยนต์ให้ถูกต้อง
รวมทั้งปรับปรุงยอดลูกหนี้การค้าและเจ้าหนี้การค้าเพื่อให้สอดคล้องกับการรับรู้รายได้ค้างรับ

  ------------------------------- ------------- -------- ------------- -------- ------------ --------
  งบกำไรขาดทุน                     ปี 2548                 ปี 2547                 ปี 2546*      

                                  พันบาท         ร้อยละ    พันบาท         ร้อยละ    พันบาท        ร้อยละ

  รายได้จากการให้บริการ              183,031.04    99.91    134,159.87    99.96    89,823.41    99.70

  รายได้อื่นๆ                        173.60        0.09     55.11         0.04     268.38       0.30

  รวมรายได้                        183,204.64    100.00   134,214.98    100.00   90,091.79    100.00

  ต้นทุนการให้บริการ                  105,340.63    57.50    76,082.85     56.69    40,909.06    45.41

  กำไรขั้นต้น                        77,864.01     42.50    58,132.13     43.31    49,182.72    54.60

  ค่าใช้จ่ายในการขายและบริหาร         34,934.51     19.07    25,239.49     18.81    35,975.68    39.93

  รวมค่าใช้จ่าย                      140,275.14    76.57    101,322.34    75.49    76,884.74    85.34

  กำไร(ขาดทุน)ก่อนดอกเบี้ยจ่ายและภาษี   42,929.50     23.43    32,892.64     24.51    13,207.05    14.66

  ดอกเบี้ยจ่าย-เช่าซื้อ                 (277.64)      (0.15)   (356.90)      (0.27)   (263.52)     (0.29)

  ภาษีเงินได้นิติบุคคล                  (12,604.50)   (6.88)   (10,185.97)   (7.59)   (4,323.47)   (4.80)

  กำไร(ขาดทุน)สุทธิ                  30,047.36     16.40    22,349.77     16.65    8,620.06     9.57
  ------------------------------- ------------- -------- ------------- -------- ------------ --------

หมายเหตุ * ผู้สอบบัญชีสำหรับปี 2547 ได้มีการปรับปรุงรายการของงบการเงินปี 2546 ใหม่
ซึ่งผู้สอบบัญชีได้ปรับเปลี่ยนการรับรู้รายได้ใหม่
โดยรับรู้รายได้จากการให้บริการที่ปรึกษางานประชาสัมพันธ์ที่บริษัทได้ให้บริการแล้วเสร็จในช่วงปลายปี
2546 แต่บริษัทออกใบเรียกเก็บเงินค่าบริการภายในปี 2546 ไม่ทัน
ดังนั้นเพื่อให้สะท้อนภาพการดำเนินงานที่แท้จริงในปี 2546
ผู้สอบบัญชีจึงกำหนดให้รับรู้รายได้ดังกล่าวเป็นรายได้ค้างรับในปี 2546
ส่งผลให้บริษัทมีรายได้การให้บริการและต้นทุนการให้บริการในปี 2546 เพิ่มขึ้น

  -------------------------------------------------------------------------------------------------------
  งบกระแสเงินสด                                               ปี 2548         ปี 2547         ปี 2546
  ---------------------------------------------------------- -------------- -------------- --------------
                                                             (พันบาท)        (พันบาท)        (พันบาท)

  กระแสเงินสดจากกิจกรรมดำเนินงาน                                                              

  กำไรสุทธิ                                                    30,047.35      22,349.78      8,620.06

  ปรับรายการที่กระทบกำไรสุทธิเป็นเงินสดรับ(จ่าย) จากการดำเนินงาน                                     

  ค่าเสื่อมราคา                                                 3,716.22       2,459.75       2,478.16

  หนี้สงสัยจะสูญ                                                 1,531,72       284.83         -

  ขาดทุน (กำไร) จากอัตราแลกเปลี่ยน                               1.10           37.32          -

  ขาดทุน (กำไร) จากการตัดจำหน่ายสินทรัพย์ถาวร                      376.83         -              350.84

  ขาดทุน (กำไร) จากการจำหน่ายสินทรัพย์ถาวร                        -              (1.58)         -

  กำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน   35,673.22      25,130.10      11,449.06

  (เพิ่มขึ้น) ลดลงในลูกหนี้การค้าและตั๋วเงินรับ                          (14,780.51)    (29,359.63)    (13,783.58)

  (เพิ่มขึ้น) ลดลงในสินทรัพย์หมุนเวียนอื่น                              964.17         (2,409.27)     (199.74)

  (เพิ่มขึ้น) ลดลงในเงินฝากประจำที่ใช้เป็นหลักประกัน                    (3,529.26)     (2,050.20)     (207.71)

  (เพิ่มขึ้น) ลดลงในสินทรัพย์ไม่หมุนเวียนอื่น                            74.89          (867.17)       8,663.66

  เพิ่มขึ้น (ลดลง) ในเจ้าหนี้การค้าและตั๋วเงินจ่าย                       (20,511.11)    24,839.00      (199.25)

  เพิ่มขึ้น (ลดลง) ในภาษีเงินได้นิติบุคคลค้างจ่าย                        (2,282.96)     2,871.33       1,956.36

  เพิ่มขึ้น (ลดลง) ในค่าใช้จ่ายค้างจ่าย                               4,215.95       -              -

  เพิ่มขึ้น (ลดลง) ในหนี้สินหมุนเวียนอื่น                               1,461.23       3,562.88       1,305.73

  เงินสดสุทธิได้มา (ใช้ไป) จากกิจกรรมดำเนินงาน                      1,285.62       21,717.04      9,192.23

  กระแสเงินสดจากกิจกรรมลงทุน                                                                  

  จ่ายเงินให้กู้แก่กรรมการ                                         -              (9,000.00)     -

  รับคืนเงินให้กู้แก่กรรมการ                                        -              9,000.00       -

  ซื้อสินทรัพย์ถาวร                                               (8,495.38)     (2,321.50)     (326.07)

  เงินสดรับจากการขายสินทรัพย์ถาวร                                 20.37          1,383.18       -

  เงินสดสุทธิได้มา (ใช้ไป) จากกิจกรรมลงทุน                          (8,475.01)     (938.32)       (533.78)

  กระแสเงินสดจากกิจกรรมจัดหาเงิน                                                               

  จ่ายชำระเจ้าหนี้ตามสัญญาเช่าทางการเงิน                            (1,296.85)     (2,335.18)     (1,672.21)

  จ่ายชำระเจ้าหนี้ตามสัญญาซื้อ                                      -              (541.88)       (614.12)

  ทุนที่ออกและชำระแล้วเพิ่มขึ้น                                      69,995.01                     

  เงินปันผลจ่าย                                                 (13,000.00)    (1,432.02)     (1,827.98)

  เงินสดสุทธิได้มา(ใช้ไป) จากกิจกรรมจัดหาเงิน                        55,698.16      (4,309.08)     (4,114.31)

  เงินสดและรายการเทียบเท่าเงินสดเพิ่มขึ้น(ลดลง) สุทธิ                  48,508.77      16,469.64      4,544.14

  เงินสดและรายการเทียบเท่าเงินสด - ต้นงวด                         28,681.31      12,211.67      7,667.52

  เงินสดและรายการเทียบเท่าเงินสด - ปลายงวด                       77,190.08      28,681.31      12,211.67
  -------------------------------------------------------------------------------------------------------

ตารางแสดงอัตราส่วนทางการเงิน

  -------------------------------------------------------------------------------
  อัตราส่วนทางการเงิน                            31 ธันวาคม   31 ธันวาคม   31 ธันวาคม
                                              2548        2547        2546
  ----------------------------------- ------- ----------- ----------- -----------
  อัตราส่วนสภาพคล่อง                                                     

  อัตราส่วนสภาพคล่อง                     (เท่า)   5.71        1.90        3.23

  อัตราส่วนสภาพคล่องหมุนเร็ว               (เท่า)   5.63        1.84        3.20

  อัตราส่วนสภาพคล่องกระแสเงินสด           (เท่า)   0.04        0.96        1.25

  อัตราส่วนหมุนเวียนลูกหนี้การค้า             (เท่า)   3.44        4.16        8.37

  ระยะเวลาเก็บหนี้เฉลี่ย                   (วัน)    106.16      86.63       43.00

  อัตราส่วนหมุนเวียนเจ้าหนี้การค้า            (เท่า)   5.62        4.58        9.57

  ระยะเวลาชำระหนี้เฉลี่ย                  (วัน)    64.11       78.52       37.62

  Cash Cycle                          (วัน)    23.43       8.10        5.38

  อัตราส่วนแสดงความสามารถในการหากำไร                                    

  อัตราส่วนกำไรขั้นต้น                     (%)     42.50       43.29       54.46

  อัตรากำไรจากการดำเนินงาน              (%)     23.43       24.52       14.70

  อัตราส่วนเงินสดต่อการทำกำไร             (%)     2.99        72.26       69.60

  อัตราส่วนกำไรสุทธิ                      (%)     16.40       16.65       9.57

  อัตราผลตอบแทนผู้ถือหุ้น                   (%)     32.21       56.85       33.86

  อัตราส่วนแสดงประสิทธิภาพในการดำเนินงาน                                   

  อัตราผลตอบแทนจากสินทรัพย์               (%)     33.60       33.55       25.66

  อัตราผลตอบแทนจากสินทรัพย์ถาวร           (%)     314.36      341.95      200.54

  อัตราการหมุนของสินทรัพย์                 (เท่า)   1.43        2.01        2.68

  อัตราส่วนวิเคราะห์นโยบายทางการเงิน                                       

  อัตราส่วนหนี้สินต่อส่วนของผู้ถือหุ้น            (เท่า)   0.18        0.88        0.38

  อัตราส่วนความสามารถชำระดอกเบี้ย         (เท่า)   154.62      96.13       52.29

  อัตราส่วนความสามารถชำระภาระผูกพัน       (เท่า)   0.07        3.58        2.07

  อัตราการจ่ายเงินปันผล                   (%)     43.27       6.41        21.21

  ข้อมูลต่อหุ้น                                                            

  มูลค่าหุ้นตามบัญชี                        (บาท)   4.64        24.89       14.43
  (คิดจากจำนวนหุ้นเฉลี่ยถ่วงน้ำหนัก) ²                                        

  กำไร (ขาดทุน) สุทธิต่อหุ้น                (บาท)   1.02        11.17       4.31
  (คิดจากจำนวนหุ้นเฉลี่ยถ่วงน้ำหนัก) ²                                        

  กำไร (ขาดทุน) สุทธิต่อหุ้นปรับลด (Fully    (บาท)   0.67        11.17       4.31
  Diluted) ²                                                          
  -------------------------------------------------------------------------------

หมายเหตุ 1 เพื่อการเปรียบเทียบข้อมูลในแต่ละปี
มูลค่าหุ้นตามบัญชีและกำไรสุทธิต่อหุ้นที่แสดงในตารางคำนวณโดยใช้จำนวนหุ้นสามัญที่ปรับมูลค่าที่ตราไว้เป็น
1.00 บาท เนื่องจากในปี 2548 บริษัทปรับมูลค่าหุ้นที่ตราไว้จาก 100.00 บาท เป็น 1.00 บาท

2.  คำอธิบายและการวิเคราะห์ฐานะการเงินและผลการดำเนินงาน

    1.  ภาพรวมผลการดำเนินงานที่ผ่านมา

การขยายธุรกิจที่ปรึกษางานประชาสัมพันธ์ไปสู่ธุรกิจที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์และธุรกิจที่ปรึกษางานประชาสัมพันธ์เพื่อนักลงทุนตั้งแต่ปี
2545 ส่งผลให้บริษัทมีรายได้เติบโตขึ้นอย่างต่อเนื่องในช่วงที่ผ่านมา
เนื่องจากมีบริษัทเป็นจำนวนมากต้องการนำบริษัทของตนเข้าจดทะเบียนในตลาดหลักทรัพย์ฯ
เพราะการเข้าจดทะเบียนในตลาดหลักทรัพย์ฯ ถือเป็นช่องทางในการระดมทุน
และช่วยสร้างภาพพจน์ที่ดีให้กับบริษัทที่เข้าจดทะเบียน
อีกทั้งสิทธิประโยชน์ทางภาษีที่จะได้รับหากบริษัทนั้นๆ
สามารถจดทะเบียนในตลาดหลักทรัพย์ได้ภายในเดือนธันวาคม 2548 นอกจากนี้
บริษัทที่เข้าจดทะเบียนในตลาดหลักทรัพย์ฯ
แล้วส่วนหนึ่งยังคงต้องการที่ปรึกษาสำหรับให้คำแนะนำการประชาสัมพันธ์ข้อมูลข่าวสารที่ถูกต้องและเหมาะสมกับนักลงทุนและนักวิเคราะห์หลักทรัพย์ฯ

นอกจากนี้ บริษัทยังเน้นการให้บริการแก่ลูกค้าในหน่วยงานภาครัฐและวิสาหกิจขนาดใหญ่เพิ่มขึ้น
เนื่องจากบริษัทเล็งเห็นโอกาสของงานประชาสัมพันธ์แก่หน่วยงานดังกล่าว
ซึ่งจำต้องเป็นบริษัทที่มีชื่อเสียงเป็นที่ยอมรับโดยทั่วไป และมีประวัติการทำงานที่ดี
อีกทั้งยังต้องอาศัยทุนหมุนเวียนที่เพียงพอ
การที่บริษัทเข้าจดทะเบียนในตลาดหลักทรัพย์จึงเป็นก้าวย่างทางกลยุทธที่สำคัญ
ที่นอกเหนือจากชื่อเสียงซึ่งเป็นที่รู้จักในวงการประชาสัมพันธ์อยู่แล้ว
ยังทำให้บริษัทได้รับการยอมรับในแง่ของระบบการบริหารงานที่มีประสิทธิภาพอีกด้วย
พร้อมกับสามารถระดมทุนเข้ามาเพียงพอที่จะดำเนินงานในโครงการขนดใหญ่ได้โดยไม่ติดขัด

การขยายขอบเขตการให้บริการที่ปรึกษางานประชาสัมพันธ์ในช่วงที่ผ่านมา
ทำให้บริษัทมีรายได้เติบโตขึ้นอย่างต่อเนื่องส่งผลให้บริษัทมีกำไรสุทธิเพิ่มขึ้นตามรายได้
โดยบริษัทมีกำไรสุทธิเท่ากับ 8.62 ล้านบาท และ 22.35 ล้านบาท และ 30.04 ในปี 2546 ถึง
2548 ตามลำดับ

2.  ผลการดำเนินงานที่ผ่านมาของแต่ละกลุ่มธุรกิจ

1)  รายได้

บริษัทมีรายได้รวมเท่ากับ 90.09 ล้านบาทในปี 2546 เพิ่มขึ้นเป็น 134.21 ล้านบาทในปี 2547
(เพิ่มขึ้นร้อยละ 48.97) และ 183.20 ล้านบาทในปี 2548 (เพิ่มขึ้นร้อยละ 36.50) ทั้งนี้
รายได้รวมในปี 2548 ประกอบไปด้วยรายได้จากไตรมาสแรกของปี 2548 เท่ากับ 27.29
ล้านบาท รายได้จากไตรมาสที่ 2 ของปี 2548 เท่ากับ 40.77 ล้านบาท รายได้จากไตรมาสที่ 3
ของปี 2548 เท่ากับ 61.26 ล้านบาท และรายได้จากไตรมาสที่ 4 ของปี 2548 เท่ากับ 53.88
ล้านบาท จะเห็นได้ว่าบริษัทมีรายได้จากการให้บริการในไตรมาสแรกและไตรมาสที่ 2
ไม่สูงมากเมื่อเทียบกับรายได้จากการให้บริการในไตรมาสที่ 3 และ 4
ซึ่งเป็นลักษณะเฉพาะของธุรกิจที่ปรึกษางานประชาสัมพันธ์ที่จะมีรายได้จากการให้บริการในครึ่งปีหลังสูงกว่าครึ่งปีแรกของปี
เนื่องจากบริษัทและหน่วยงานราชการส่วนใหญ่จะมีการใช้งบโฆษณาประชาสัมพันธ์ในช่วงครึ่งปีหลังเป็นจำนวนมาก
เพื่อสร้างยอดขายให้เป็นไปตามเป้าหมายที่กำหนดไว้
รวมทั้งดำเนินการประชาสัมพันธ์หน่วยงานตามแผนและงบประมาณที่ได้กำหนดไว้

การที่รายได้ของบริษัทเพิ่มขึ้นอย่างต่อเนื่องส่วนหนึ่งเป็นผลมาจากบริษัทมีฐานลูกค้าที่เพิ่มขึ้นในแต่ละปี
เนื่องจาก 1)
บริษัทเอกชนและหน่วยงานราชการต่างหันมาให้ความสำคัญกับการประชาสัมพันธ์มากขึ้น
เพราะว่าการประชาสัมพันธ์ช่วยให้ข้อมูลข่าวสารที่ต้องการสามารถสื่อสารไปยังกลุ่มเป้าหมายได้อย่างมีประสิทธิภาพ
ถูกต้อง และทันเวลา ทำให้กลุ่มเป้าหมายเกิดความรู้ ความเข้าใจ และมีทัศนคติที่ดีต่อองค์กร และ
2)
การขยายขอบเขตการให้บริการที่ปรึกษางานประชาสัมพันธ์ทำให้สามารถตอบสนองความต้องการของลูกค้าได้มากขึ้น
นอกจากนี้
รายได้ของบริษัทที่เพิ่มขึ้นอีกส่วนหนึ่งเป็นผลมาจากการที่บริษัทให้ความสำคัญกับการให้บริการที่ปรึกษางานประชาสัมพันธ์กับบริษัทเอกชนขนาดใหญ่และหน่วยงานราชการขนาดใหญ่มากขึ้น
ทำให้มูลค่าเฉลี่ยของงานที่ปรึกษางานประชาสัมพันธ์ต่อโครงการสูงขึ้น

โครงสร้างรายได้จากการให้บริการของบริษัทตั้งแต่ปี 2546-2548
โดยแยกตามลักษณะการให้บริการสามารถแสดงได้ดังนี้

+-------------------------+-------+-------+-------+-----+-------+-----+
| ลักษณะการให้บริการ         | ปี     |       | ปี     |     | ปี     |     |
|                         | 2548  |       | 2547  |     | 2546  |     |
+-------------------------+-------+-------+-------+-----+-------+-----+
|                         | ล     | ร้อยละ | ล     | ร้อ  | ล     | ร้อ  |
|                         | ้านบาท |       | ้านบาท | ยละ | ้านบาท | ยละ |
+-------------------------+-------+-------+-------+-----+-------+-----+
| 1.                      | 79.05 | 43.15 | 83.56 | 62  | 44.61 | 49  |
|   รายได้ที่ปรึกษางานประชาสัม |       |       |       | .26 |       | .52 |
| พันธ์องค์กรและสื่อสารการตลาด |       |       |       |     |       |     |
+-------------------------+-------+-------+-------+-----+-------+-----+
| 2                       | 70.14 | 38.28 | 9.13  | 6   | 3.01  | 3   |
| .  รายได้ที่ปรึกษางานประชาส |       |       |       | .80 |       | .34 |
| ัมพันธ์เพื่อการเข้าจดทะเบียนใน |       |       |       |     |       |     |
| ตลาดหลักทรัพย์แห่งประเทศไทย |       |       |       |     |       |     |
+-------------------------+-------+-------+-------+-----+-------+-----+
| 3.  รายได้ที่ปรึกษ          | 8.43  | 4.61  | 4.00  | 2   | -     | -   |
| างานประชาสัมพันธ์เพื่อนักลงทุน |       |       |       | .98 |       |     |
+-------------------------+-------+-------+-------+-----+-------+-----+
| 4.  รายได้งานสนับสน       | 25.41 | 13.87 | 37.47 | 27  | 42.20 | 46  |
| ุนแผนงานประชาสัมพันธ์เชิงยุทธ์ |       |       |       | .92 |       | .84 |
+-------------------------+-------+-------+-------+-----+-------+-----+
| รวมรายไ                 | 1     | 99.91 | 1     | 99  | 89.82 | 99  |
| ด้จากการให้บริการที่ปรึกษางาน | 83.03 |       | 34.16 | .96 |       | .70 |
| ประชาสัมพันธ์และสื่อสารองค์กร |       |       |       |     |       |     |
+-------------------------+-------+-------+-------+-----+-------+-----+
| รายได้อื่น                 | 0.17  | 0.09  | 0.05  | 0   | 0.27  | 0   |
|                         |       |       |       | .04 |       | .30 |
+-------------------------+-------+-------+-------+-----+-------+-----+
| รวมรายได้                | 1     | 1     | 1     | 100 | 90.09 | 100 |
|                         | 83.20 | 00.00 | 34.21 | .00 |       | .00 |
+-------------------------+-------+-------+-------+-----+-------+-----+

รายได้รวมของบริษัทเกือบทั้งหมดมาจากรายได้จากธุรกิจที่ปรึกษางานประชาสัมพันธ์และสื่อสารองค์กร
โดยคิดเป็นสัดส่วนร้อยละ 99.70 ของรายได้รวมในปี 2546 ร้อยละ 99.96 ของรายได้รวมในปี
2547 และร้อยละ 99.91 ของรายได้รวมในปี 2548
รายได้จากธุรกิจที่ปรึกษางานประชาสัมพันธ์และสื่อสารองค์กร ประกอบไปด้วย 1)
รายได้ที่ปรึกษางานประชาสัมพันธ์องค์กรและสื่อสารการตลาด 2)
รายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย 3)
รายได้ที่ปรึกษางานประชาสัมพันธ์เพื่อนักลงทุน และ 4)
รายได้จากงานสนับสนุนแผนงานประชาสัมพันธ์เชิงยุทธ์

บริษัทมีการเรียกเก็บค่าบริการที่ปรึกษางานประชาสัมพันธ์และสื่อสารองค์กร 3 ลักษณะ คือ 1)
เก็บค่าบริการตามสัญญาการให้บริการรายเดือน
ซึ่งบริษัทจะเรียกเก็บตามอัตราที่ตกลงไว้ในสัญญาทุกเดือน 2)
เก็บค่าบริการตามสัญญาการให้บริการในรูปแบบโครงการ
โดยบริษัทจะเรียกเก็บเมื่อมีการจัดกิจกรรมตามสัญญาแล้ว และ 3)
เก็บค่าบริการที่นอกเหนือจากสัญญา
ซึ่งบริษัทจะเรียกเก็บเมื่อมีการจัดกิจกรรมที่นอกเหนือจากขอบเขตงานประชาสัมพันธ์ที่ระบุไว้ในสัญญาการให้บริการ
ที่ผ่านมาบริษัทมีรายได้จากค่าบริการตามสัญญาการให้บริการรายเดือนเท่ากับ 87.55 ล้านบาทในปี
2547 (คิดเป็นร้อยละ 65.23 ของรายได้รวม) และเท่ากับ 70.44 ล้านบาทใน ปี 2548
(คิดเป็นร้อยละ 38.45 ของรายได้รวม)
ในขณะที่บริษัทมีต้นทุนการให้บริการและค่าใช้จ่ายในการขายและบริหารที่คงที่เท่ากับ 35.45
ล้านบาทในปี 2547 (คิดเป็นร้อยละ 40.49 ของรายได้ตามสัญญาการให้บริการรายเดือน)
และเท่ากับ 62.57 ล้านบาทใน ปี 2548 (คิดเป็นร้อยละ 88.83
ของรายได้ตามสัญญาการให้บริการรายเดือน)
จะเห็นได้ว่าบริษัทมีรายได้จากการเก็บค่าบริการตามสัญญาการให้บริการรายเดือน
ซึ่งเป็นรายได้ที่ได้เป็นประจำทุกเดือนครอบคลุมต้นทุนการให้บริการและค่าใช้จ่ายในการขายและบริหารที่คงที่
โดยต้นทุนการให้บริการและค่าใช้จ่ายในการขายและบริหารที่คงที่ที่สำคัญ ได้แก่
เงินเดือนและสวัสดิการพนักงานในแต่ละฝ่าย

1.  รายได้ที่ปรึกษางานประชาสัมพันธ์องค์กรและสื่อสารการตลาด

  ธุรกิจที่ปรึกษางานประชาสัมพันธ์องค์กรและสื่อสารการตลาดเป็นธุรกิจหลักที่บริษัทเริ่มให้บริการมาตั้งแต่ปี
  2532 โดยบริษัทมีรายได้ที่ปรึกษางานประชาสัมพันธ์องค์กรและสื่อการตลาดในปี 2546 ถึงปี
  2548 ร้อยละ 49.52 ร้อยละ 62.26 และร้อยละ 43.15 ของรายได้รวม ตามลำดับ

  รายได้ที่ปรึกษางานประชาสัมพันธ์องค์กรและสื่อสารการตลาดเพิ่มขึ้นต่อเนื่องจาก 44.61
  ล้านบาทในปี 2546 เพิ่มขึ้นเป็น 83.56 ล้านบาทในปี 2547 (เพิ่มขึ้นร้อยละ 87.31)
  สำหรับใน ปี 2548 ลดลงเป็น 79.05 ล้านบาทหรือ ร้อยละ 43.15 ของรายได้รวม
  รายได้ที่ปรึกษางานประชาสัมพันธ์องค์กรและสื่อสารการตลาดเพิ่มขึ้นในแต่ละปีมีสาเหตุมาจากจำนวนลูกค้าที่เพิ่มขึ้นอย่างต่อเนื่อง
  จากการที่การประชาสัมพันธ์องค์กรและสื่อสารการตลาดเป็นที่ยอมรับมากขึ้น
  เนื่องจากสามารถเข้าถึงกลุ่มเป้าหมายที่ต้องการได้อย่างมีประสิทธิภาพในขณะที่มีค่าใช้จ่ายไม่สูงมาก
  นอกจากนี้
  รายได้ที่เพิ่มขึ้นยังเกิดจากการที่บริษัทมีการรับงานของหน่วยงานราชการเพิ่มมากขึ้นตั้งแต่ปลายปี
  2547 เป็นต้นมา
  เนื่องจากหน่วยงานราชการส่วนใหญ่มีโครงการเป็นจำนวนมากที่จำเป็นต้องมีการประชาสัมพันธ์ข้อมูลเพื่อให้ประชาชนรับรู้และเข้าใจในโครงการที่จัดขึ้น
  เพื่อให้โครงการประสบความสำเร็จตามวัตถุประสงค์ สำหรับในปี 2548
  ที่มีสัดส่วนลดลงนันเนื่องจากบริษัทมีการให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทยที่มีมูลค่าสูงให้กับบริษัทที่จะเข้าจดทะเบียนแห่งหนึ่ง
  มีผลให้สัดส่วนรายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  เพิ่มสูงขึ้นมาก

  อย่างไรก็ตาม
  งานให้บริการที่ปรึกษางานประชาสัมพันธ์องค์กรและสื่อสารการตลาดยังถือเป็นหนึ่งในบริการหลักของบริษัท
  เนื่องจากงานให้บริการที่ปรึกษางานประชาสัมพันธ์องค์กรและสื่อสารการตลาดส่วนใหญ่จะมีระยะเวลาของสัญญาการให้บริการที่ค่อนข้างนานกว่าการให้บริการอื่น
  ๆ ทำให้บริษัทมีรายได้ที่ค่อนข้างแน่นอน

2.  รายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย

  บริษัทเริ่มขยายธุรกิจที่ปรึกษางานประชาสัมพันธ์และสื่อสารองค์กรไปสู่ธุรกิจที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  ตั้งแต่ปี 2545 ทำให้บริษัทสามารถขยายฐานลูกค้าเพิ่มขึ้น
  บริษัทมีรายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ เท่ากับ
  3.01 ล้านบาทในปี 2546 เท่ากับ 9.13 ล้านบาทในปี 2547 และเท่ากับ 70.14 ล้านบาทในปี
  2548 รายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  เพิ่มขึ้นอย่างต่อเนื่องในแต่ละปี
  เนื่องจากในช่วงที่ผ่านมามีบริษัทที่ต้องการเข้าจดทะเบียนในตลาดหลักทรัพย์ฯ เป็นจำนวนมาก
  เพื่อให้การเสนอขายหลักทรัพย์และการเข้าจดทะเบียนในตลาดหลักทรัพย์ประสบความสำเร็จ
  บริษัทที่ประสงค์จะเข้าจดทะเบียนส่วนหนึ่งจึงใช้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  ของบริษัท
  เพื่อเผยแพร่ข้อมูลธุรกิจและข่าวสารของบริษัทให้เป็นที่รู้จักในกลุ่มนักลงทุนและนักวิเคราะห์หลักทรัพย์

  ทั้งนี้ ใน ปี 2548
  บริษัทมีรายได้จากที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  เพิ่มขึ้นอย่างมาก จนมีสัดส่วนคิดเป็นร้อยละ 38.28 ของรายได้รวมในปี 2548 เทียบกับในปี
  2547 ที่มีสัดส่วนคิดเป็นร้อยละ 6.80 ของรายได้รวม
  สัดส่วนรายได้จากที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  ที่เพิ่มขึ้นมีสาเหตุมาจากจำนวนลูกค้าที่เพิ่มขึ้นโดยใน ปี 2548
  บริษัทให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ เป็นจำนวน
  28 ราย เพิ่มขึ้นจากปี 2547 ที่บริษัทให้บริการทั้งหมดเท่ากับ 21 ราย
  และการที่บริษัทให้บริการงานที่ปรึกษาประชาสัมพันธ์เพื่อการเข้าจดทะเบียนในตลาดหลักทรัพย์ฯ
  ที่มีมูลค่าสูงกับบริษัทที่จะเข้าจดทะเบียนแห่งหนึ่ง

3.  รายได้ที่ปรึกษางานประชาสัมพันธ์เพื่อนักลงทุน

  การให้บริการที่ปรึกษางานประชาสัมพันธ์เพื่อนักลงทุนเป็นบริการที่ต่อเนื่องจากบริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
  โดยเป็นการให้บริการที่ปรึกษางานประชาสัมพันธ์แก่บริษัทที่จดทะเบียนในตลาดหลักทรัพย์
  เพื่อช่วยให้บริษัทจดทะเบียนสามารถเผยแพร่ข้อมูลข่าวสารที่สำคัญให้กับผู้ถือหุ้น นักลงทุน
  และนักวิเคราะห์ อย่างถูกต้องและรวดเร็ว
  และเป็นไปตามแนวทางการเปิดเผยข้อมูลของบริษัทจดทะเบียนที่ตลาดหลักทรัพย์ฯ กำหนด
  บริษัทที่เพิ่งเข้าจดทะเบียนหรือบริษัทจดทะเบียนที่ยังไม่มีการจัดตั้งหน่วยงานนักลงทุนสัมพันธ์ของตนเองจึงมีความต้องการใช้บริการบริษัทที่ปรึกษาประชาสัมพันธ์เพื่อทำหน้าที่นักลงทุนสัมพันธ์
  ส่งผลให้รายได้ที่ปรึกษางานประชาสัมพันธ์เพื่อนักลงทุนมีแนวโน้มเพิ่มขึ้น ทั้งนี้
  บริษัทเริ่มให้บริการที่ปรึกษางานประชาสัมพันธ์เพื่อนักลงทุนตั้งแต่ปี 2547 เป็นต้นมา
  โดยมีรายได้ที่ปรึกษางานประชาสัมพันธ์เพื่อนักลงทุนในปี 2547 และใน ปี 2548 เท่ากับ 4.00
  ล้านบาท และ 8.43 ล้านบาท ตามลำดับ

4.  รายได้จากงานสนับสนุนแผนงานประชาสัมพันธ์เชิงยุทธ์

  รายได้ที่ปรึกษางานประชาสัมพันธ์และสื่อสารองค์กรของบริษัทอีกส่วนหนึ่งมาจากงานสนับสนุนแผนงานประชาสัมพันธ์เชิงยุทธ์
  ซึ่งเป็นบริการที่บริษัทจัดทำขึ้นเพื่อสนับสนุนแผนงานประชาสัมพันธ์ที่บริษัทให้คำปรึกษากับลูกค้า
  เพื่อให้ได้ผลลัพธ์ที่ดีที่สุด โดยบริษัทมีรายได้จากงานสนับสนุนแผนงานประชาสัมพันธ์เชิงยุทธ์ในปี
  2546 ถึงใน ปี 2548 เท่ากับ 42.20 ล้านบาท เท่ากับ 37.47 ล้านบาท และเท่ากับ 25.41
  ล้านบาท ตามลำดับ ทั้งนี้
  บริษัทมิได้มุ่งเน้นการให้บริการงานสนับสนุนแผนงานประชาสัมพันธ์เชิงยุทธ์
  เนื่องจากงานสนับสนุนแผนงานประชาสัมพันธ์เชิงยุทธ์ไม่ใช่บริการหลักของบริษัท
  เป็นเพียงบริการที่ช่วยสนับสนุนให้การให้บริการที่ปรึกษางานประชาสัมพันธ์และสื่อสารองค์กรประสบความสำเร็จตามแผนงานที่ได้วางไว้

2)  ต้นทุนการให้บริการและค่าใช้จ่ายในการขายและบริหาร

เมื่อพิจารณาต้นทุนการให้บริการและค่าใช้จ่ายในการขายและบริหารในปี 2546 ถึงปี 2548
โดยจำแนกเป็นต้นทุนการให้บริการคงที่ / ต้นทุนการให้บริการผันแปร และ
ค่าใช้จ่ายในการขายและบริหารคงที่ / ค่าใช้จ่ายในการขายและบริหารผันแปร สรุปได้ดังนี้

  ---------------------------------------------------------------------------------------------------
  รายการ                                        ปี 2548 ¹          ปี 2547            ปี 2546   
  --------------------------------------------- -------- -------- -------- -------- -------- --------
                                                ล้านบาท   ร้อยละ    ล้านบาท   ร้อยละ    ล้านบาท   ร้อยละ

  ต้นทุนการให้บริการ                                                                             

  - ต้นทุนการให้บริการคงที่                           27.64    26.24    13.94    18.32    15.60    27.61

  - ต้นทุนการให้บริการผันแปร                         77.70    73.76    62.14    81.68    40.91    72.39

  รวมต้นทุนการให้บริการ                             105.34   100.00   76.08    100.00   56.51    100.00

  ค่าใช้จ่ายในการขายและบริหาร                                                                    

  - ค่าใช้จ่ายในการขายและบริหารคงที่                  28.38    81.25    21.51    85.21    17.17    84.26

  - ค่าใช้จ่ายในการขายและบริหารผันแปร                6.55     18.75    3.73     14.79    3.21     15.74

  รวมค่าใช้จ่ายในการขายและบริหาร                    34.93    100.00   25.24    100.00   20.38    100.00

  รวมต้นทุนการให้บริการและค่าใช้จ่ายในการขายและบริหาร   140.27            101.32            76.88    
  ---------------------------------------------------------------------------------------------------

หมายเหตุ 1 เพื่อเปรียบเทียบต้นทุนการให้บริการและค่าใช้จ่ายในการขายและบริหาร
บริษัทได้มีการปรับปรุงต้นทุนการให้บริการและค่าใช้จ่ายในการขายและบริหารในปี 2546
ตามที่ผู้สอบบัญชีได้มีการปรับปรุงต้นทุนและค่าใช้จ่ายดังกล่าวในงบปี 2547
โดยบันทึกค่าใช้จ่ายในเรื่องเงินเดือนและโบนัสของพนักงานในกลุ่มธุรกิจที่ปรึกษางานประชาสัมพันธ์และสื่อสารองค์กรเป็นต้นทุนการให้บริการ
แต่ไม่ได้ย้อนไปปรับปรุงงบปี 2546

ต้นทุนการให้บริการส่วนใหญ่เป็นต้นทุนการให้บริการที่แปรผันตามรายได้จากการให้บริการ
โดยบริษัทมีต้นทุนการให้บริการผันแปรในปี 2546 ถึงปี 2548 เท่ากับร้อยละ 72.39 ร้อยละ
81.68 และร้อยละ 73.76 ของต้นทุนการให้บริการทั้งหมด ตามลำดับ โดยต้นทุนผันแปรที่สำคัญ
ได้แก่ ต้นทุนการซื้อสื่อโฆษณา (คิดเป็นร้อยละ 54.42 ของต้นทุนผันแปรทั้งหมด)
ต้นทุนการจัดงานทั้งหมด (คิดเป็นร้อยละ 27.37 ของต้นทุนผันแปรทั้งหมด) ทั้งนี้
บริษัทมีค่าใช้จ่ายดังกล่าวมากหรือน้อยขึ้นอยู่กับแผนงานประชาสัมพันธ์เชิงยุทธ์ที่บริษัทกำหนดให้กับลูกค้าและความต้องการของลูกค้า

สำหรับต้นทุนการให้บริการคงที่ในปี 2546 ถึงปี 2548 เท่ากับร้อยละ 27.61 ร้อยละ 18.32
และร้อยละ 26.24 ของต้นทุนการให้บริการ ตามลำดับ โดยต้นทุนคงที่ที่สำคัญ ได้แก่
เงินเดือนพนักงานในกลุ่มธุรกิจที่ปรึกษางานประชาสัมพันธ์และสื่อสารองค์กร
และค่าใช้จ่ายที่เกี่ยวกับสำนักงานปันส่วนเป็นต้นทุนการให้บริการ

ค่าใช้จ่ายในการขายและบริหารส่วนใหญ่เป็นค่าใช้จ่ายคงที่ ซึ่งได้แก่
เงินเดือนพนักงานในส่วนงานอื่นๆ และค่าใช้จ่ายที่เกี่ยวกับสำนักงาน
เนื่องจากบริษัทมีการเพิ่มจำนวนพนักงานแต่ละฝ่าย ขยายพื้นที่สำนักงาน
และจัดซื้อวัสดุอุปกรณ์สำนักงานเพิ่มเติม
เพื่อรองรับการขยายการให้บริการที่ปรึกษางานประชาสัมพันธ์และสื่อสารองค์กร
จึงทำให้ค่าใช้จ่ายในการขายและบริหารของปี 2548 สูงขึ้น นอกจากนี้
บริษัทยังมีค่าใช้จ่ายที่เกี่ยวกับการเสนอขายหุ้นสามัญเพิ่มทุนต่อประชาชนและการนำหุ้นเข้าจดทะเบียนในตลาดหลักทรัพย์เกิดขึ้นในปี
2548 ได้แก่ ค่าใช้จ่ายในการจดทะเบียนและทำนิติกรรมต่างๆ ค่าที่ปรึกษาด้านกฎหมาย
และค่าที่ปรึกษาทางการเงิน เป็นต้น

3)  ดอกเบี้ยจ่าย

บริษัทไม่มีเงินกู้ยืมใด ๆ จากสถาบันการเงิน
จึงทำให้บริษัทมีภาระหนี้สินและค่าใช้จ่ายดอกเบี้ยอยู่ในเกณฑ์ที่ต่ำมากโดยบริษัทมีภาระดอกเบี้ยจ่ายในปี
2546 ถึงปี 2548 เท่ากับ 0.26 ล้านบาท เท่ากับ 0.36 ล้านบาท และเท่ากับ 0.27 ล้าน
ซึ่งเป็นดอกเบี้ยที่เกิดจากการเช่าซื้อรถยนต์ และอุปกรณ์สำนักงาน

4)  ค่าตอบแทนของผู้สอบบัญชี

    1.  ค่าตอบแทนจากการสอบบัญชี

  บริษัทจ่ายค่าตอบแทนการสอบบัญชีมีจำนวนเงินรวม 770,000 บาท

2.  ค่าบริการอื่นไม่มี

5)  กำไรสุทธิ

บริษัทมีกำไรสุทธิเพิ่มสูงขึ้นอย่างต่อเนื่องในแต่ละปี
เนื่องจากการขยายตัวของธุรกิจที่ปรึกษางานประชาสัมพันธ์และสื่อสารองค์กรที่เติบโตขึ้นอย่างมากในช่วงที่ผ่านมา
และการเพิ่มขอบเขตการให้บริการไปสู่บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทยและที่ปรึกษางานประชาสัมพันธ์เพื่อนักลงทุน
การเน้นการให้บริการลูกค้าภาครัฐและวิสาหกิจขนาดใหญ่ ทั้งนี้ บริษัทมีกำไรสุทธิเท่ากับ 8.62
ล้านบาทในปี 2546 และเพิ่มขึ้นเป็น 22.35 ล้านบาทในปี 2547 สำหรับในปี 2548
บริษัทมีกำไรสุทธิเท่ากับ 30.04 ล้านบาท

เมื่อพิจารณาถึงกำไรขั้นต้น บริษัทมีอัตรากำไรขั้นต้นเท่ากับร้อยละ 54.59 ในปี 2546 ร้อยละ
43.31 ในปี 2547 และร้อยละ 42.50 ในปี 2548 บริษัทมีอัตรากำไรขั้นต้นลดลงเล็กน้อย
เนื่องจากบริษัทมีการให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
ที่มีมูลค่าสูงให้กับบริษัทที่จะเข้าจดทะเบียนแห่งหนึ่ง
ซึ่งการประชาสัมพันธ์ดังกล่าวจำเป็นต้องมีการประชาสัมพันธ์ผ่านสื่อโฆษณาเป็นจำนวนมากเพื่อให้ประสบผลสำเร็จตามแผนประชาสัมพันธ์ที่บริษัทได้กำหนดไว้
บริษัทจึงมีต้นทุนในการซื้อสื่อโฆษณาเป็นจำนวนมาก ส่งผลให้อัตราส่วนกำไรขั้นต้นรวมลดลง

ทั้งนี้
งานประชาสัมพันธ์ในรูปแบบโครงการที่มีมูลค่าสูงส่วนใหญ่เป็นงานประชาสัมพันธ์ที่จำเป็นต้องมีการจัดงานสนับสนุนแผนงานประชาสัมพันธ์เชิงยุทธ์หรือประชาสัมพันธ์ผ่านสื่อโฆษณาที่มากกว่าปกติ
ซึ่งโดยปกติการจัดงานประชาสัมพันธ์เชิงยุทธ์ และการซื้อสื่อโฆษณา
จะมีอัตรากำไรขั้นต้นต่ำกว่างานที่ปรึกษาประชาสัมพันธ์ อย่างไรก็ตาม
บริษัทยังคงมุ่งเน้นการให้บริการที่ปรึกษางานประชาสัมพันธ์ที่มีการให้บริการรายเดือนเป็นหลัก
แต่ก็ยังให้ความสนใจงานบริการที่ปรึกษางานประชาสัมพันธ์ในรูปแบบโครงการ
โดยจะพิจารณาอัตรากำไรขั้นต้นเฉลี่ยของงานที่เหมาะสม

เมื่อพิจารณาถึงกำไรจากดำเนินงาน บริษัทมีอัตรากำไรจากการดำเนินงานในปี 2546 - 2548
เท่ากับร้อยละ 14.66 ร้อยละ 24.51 และร้อยละ 23.43 ตามลำดับ
จะเห็นได้ว่าบริษัทมีอัตรากำไรจากการดำเนินงานเติบโตขึ้นอย่างต่อเนื่องในแต่ละปี
เนื่องจากต้นทุนการให้บริการและค่าใช้จ่ายในการขายและบริหารเติบโตขึ้นในอัตราที่น้อยกว่าอัตราการเติบโตของรายได้จากการให้บริการ
ซึ่งเป็นเพราะต้นทุนการให้บริการและค่าใช้จ่ายในการขายและบริหารส่วนใหญ่เป็นต้นทุนคงที่

สำหรับปี 2548 อัตราส่วนกำไรจากการดำเนินงานลดลงเล็กน้อยเกิดจาก 1)
การที่บริษัทเพิ่มจำนวนพนักงานในแต่ละฝ่าย
ทำให้มีค่าใช้จ่ายด้านพนักงานและรายจ่ายจากวัสดุอุปกรณ์ในสำนักงานเพิ่มขึ้น 2)
การขยายพื้นที่สำนักงานเพื่อรองรับการขยายตัวของธุรกิจ จึงมีค่าใช้จ่ายที่เกี่ยวข้อง ได้แก่
ค่าเช่าและค่าดูแลพื้นที่เพิ่มขึ้นจากปีก่อน และ 3)
การที่มีค่าใช้จ่ายที่ไม่เกี่ยวข้องกับการดำเนินงานปกติเกิดขึ้น ได้แก่
ค่าใช้จ่ายในการเตรียมการเสนอขายหุ้นสามัญเพิ่มทุนต่อประชาชนและนำหุ้นเข้าจดทะเบียนในตลาดหลักทรัพย์

3.  การวิเคราะห์ฐานะการเงิน

1)  สินทรัพย์

การที่ธุรกิจของบริษัทมีลักษณะเป็นธุรกิจบริการ สินทรัพย์ของบริษัทส่วนใหญ่จึงเป็นสินทรัพย์หมุนเวียน
ได้แก่ เงินสดและเงินฝากธนาคาร และลูกหนี้การค้าและตั๋วเงินรับ บริษัทมีสินทรัพย์รวม ณ สิ้นปี
2546 ถึง ณ สิ้นปี 2548 เท่ากับ เท่ากับ 39.75 ล้านบาท เท่ากับ 93.48 ล้านบาท และเท่ากับ
162.11 ล้านบาท ตามลำดับ
จะเห็นได้ว่ามูลค่าสินทรัพย์รวมของบริษัทเพิ่มขึ้นอย่างต่อเนื่องในช่วงที่ผ่านมา โดยมูลค่าสินทรัพย์รวม
ณ สิ้นปี 2546 เพิ่มขึ้นร้อยละ 44.91 จากปีก่อน และ ณ สิ้นปี 2547 เพิ่มขึ้นร้อยละ 135.17
จากปีก่อน สำหรับ ณ สิ้นปี 2548 มูลค่าสินทรัพย์รวมของบริษัทเพิ่มขึ้นร้อยละ 73.42 จาก ณ สิ้นปี
2547
จากการที่บริษัทลงทุนปรับปรุงและขยายพื้นที่อาคารและซื้ออุปกรณ์เครื่องใช้สำนักงานเพิ่มเติมสำหรับรองรับการเพิ่มจำนวนพนักงานให้สอดคล้องกับการขยายตัวของธุรกิจ
รวมทั้งยอดลูกหนี้การค้าของบริษัทที่เพิ่มสูงขึ้นตามการขยายตัวของรายได้จากการให้บริการ
ส่งผลให้บริษัทมีสินทรัพย์รวมเพิ่มขึ้น
แม้ว่าบริษัทจะมีการจ่ายเงินปันผลให้กับผู้ถือหุ้นในไตรมาสแรกของปี 2548 ทั้งนี้
บริษัทมีสัดส่วนสินทรัพย์หมุนเวียนเทียบกับสินทรัพย์ไม่หมุนเวียนเท่ากับร้อยละ 83.43 ต่อ ร้อยละ
16.57 ณ สิ้นปี 2547 และเท่ากับร้อยละ 85.84 ต่อ ร้อยละ 14.16 ณ สิ้นปี 2548
รายละเอียดของสินทรัพย์แต่ละประเภทสรุปได้ดังนี้

1.  สินทรัพย์หมุนเวียน

สินทรัพย์หมุนเวียนของบริษัทส่วนใหญ่ ได้แก่ เงินสดและเงินฝากธนาคาร ซึ่งมีสัดส่วนเท่ากับร้อยละ
30.68 ของสินทรัพย์รวม ณ สิ้นปี 2547 และเท่ากับร้อยละ 47.62 ของสินทรัพย์รวม ณ สิ้นปี
2548 และลูกหนี้การค้า ซึ่งมีสัดส่วนเท่ากับร้อยละ 49.91 ของสินทรัพย์รวม ณ สิ้นปี 2547
และเท่ากับร้อยละ 36.95 ของสินทรัพย์รวม ณ สิ้นปี 2548

-   เงินสดและเงินฝากธนาคาร

บริษัทมีเงินสดและเงินฝากธนาคารเท่ากับ 12.21 ล้านบาท ณ สิ้นปี 2546 เพิ่มขึ้นเป็น 28.68
ล้านบาท หรือเพิ่มขึ้นร้อยละ 134.89 ณ สิ้นปี 2547 สำหรับ ณ สิ้นปี 2548
เงินสดและเงินฝากธนาคารเพิ่มขั้นเป็น 77.19 ล้านบาท หรือหรือเพิ่มขึ้นร้อยละ 169.13
สาเหตุที่บริษัทมีเงินสดและเงินฝากธนาคาร ณ สิ้นปี 2548
เพิ่มขึ้นจากกระแสเงินสดจากการดำเนินงานของบริษัทที่มีกำไรเติบโตขึ้นอย่างต่อเนื่อง
และการขายหุ้นสามัญแก่กรรมการและพนักงานบริษัทจำนวน 2 ล้านหุ้น ในราคาหุ้นละ 5 บาท
และการขายหุ้นสามัญเพิ่มทุนแก่ประชาชนทั่วไปในเดือนพฤศจิกายน 2548 จำนวน 9 ล้านหุ้น
ในราคาหุ้นละ 7.10 บาท

เงินสดและเงินฝากธนาคารส่วนใหญ่เป็นเงินสดที่บริษัทสำรองไว้เป็นเงินทุนหมุนเวียนในการดำเนินธุรกิจ
และอีกส่วนหนึ่งสำรองไว้ใช้ค้ำประกันวงเงินในการออกหนังสือสัญญาค้ำประกัน (L/G)
เพื่อค้ำประกันการประมูลงาน ค้ำประกันสัญญาและค้ำประกันผลงาน
สำหรับการให้บริการกับลูกค้าที่เป็นหน่วยงานราชการ
ซึ่งมีแนวโน้มที่จะเพิ่มขึ้นตามการขยายตัวของเศรษฐกิจ
และใช้ลงทุนสำหรับการขยายกิจการในธุรกิจที่เกี่ยวข้อง

-   ลูกหนี้การค้าและตั๋วเงินรับ

บริษัทมีลูกหนี้การค้าและตั๋วเงินรับเท่ากับ 17.62 ล้านบาท ณ สิ้นปี 2546 เท่ากับ 46.66 ล้านบาท
ณ สิ้นปี 2547 และเท่ากับ 59.91 ล้านบาท ณ สิ้นปี 2548
ยอดลูกหนี้การค้าและตั๋วเงินรับที่เพิ่มขึ้นในแต่ละปีเป็นผลมาจาก 1)
การขยายตัวของธุรกิจที่ปรึกษางานประชาสัมพันธ์และสื่อสารองค์กร และ 2)
การเพิ่มสัดส่วนการให้บริการที่ปรึกษางานประชาสัมพันธ์และสื่อสารองค์กรกับลูกค้าที่เป็นหน่วยงานราชการ
เนื่องจากหน่วยงานราชการมีขั้นตอนในการตรวจรับงานและเบิกจ่ายเงินซึ่งใช้ระยะเวลานานกว่าบริษัทเอกชน

ณ สิ้นปี 2546 ถึง ณ สิ้นปี 2548 บริษัทมีระยะเวลาเก็บหนี้เฉลี่ยเท่ากับ 43.00 วัน เท่ากับ
86.63 วัน และเท่ากับ 106.16 วัน ตามลำดับ สาเหตุที่ระยะเวลาเก็บหนี้เฉลี่ยมีแนวโน้มเพิ่มขึ้น
เป็นผลมาจากการที่บริษัทให้บริการที่ปรึกษางานประชาสัมพันธ์แก่ลูกค้าที่เป็นหน่วยงานราชการเพิ่มขึ้น
โดยทั่วไประยะเวลาในการตรวจรับงานของหน่วยงานราชการจะนานกว่าบริษัทเอกชนจึงเป็นเหตุให้ระยะเวลาเก็บหนี้เฉลี่ยของบริษัทเพิ่มสูงขึ้น
ทั้งนี้ บริษัทมีนโยบายในการให้เครดิตเทอมแก่ลูกค้าที่เป็นบริษัทเอกชน 30 วัน
และลูกค้าที่เป็นหน่วยงานราชการและรัฐวิสาหกิจ 60 วัน
เพื่อให้สอดคล้องกับระยะเวลาในการตรวจรับงานและเบิกจ่ายเงินค่างานของหน่วยงานราชการและรัฐวิสาหกิจ

รายละเอียดลูกหนี้การค้าของบริษัท ณ สิ้นปี 2546 ถึงปี 2548
แบ่งตามสถานะของอายุหนี้แสดงได้ดังนี้

  ----------------------------------------------------------------------------------------
  ลูกหนี้การค้าและตั๋วเงินรับ      31 ธันวาคม             31 ธันวาคม            31 ธันวาคม   
                           2548                  2547                 2546        
  ------------------------ ------------ -------- ----------- -------- ----------- --------
                           (พันบาท)      ร้อยละ    (พันบาท)     ร้อยละ    (พันบาท)     ร้อยละ

  ลูกหนี้การค้า                                                                       

  ยังไม่ถึงกำหนดชำระ          14,132.37    75.60    26,849.12   57.19    13,322.29   75.60

  เกินกำหนดชำระไม่เกิน 30 วัน  2,377.54     21.29    8,049.87    17.15    3,752.13    21.29

  เกินกำหนดชำระมากกว่า 30    777.25       0.00     5,382.70    11.47    -           0.00
  วันแต่ไม่เกิน 60 วัน                                                                 

  เกินกำหนดชำระมากกว่า 60    913.25       0.00     3,181.90    6.78     -           0.00
  วันแต่ไม่เกิน 90 วัน                                                                 

  เกินกำหนดชำระมากกว่า 90    3216.11      0.48     2,432.85    5.18     85.30       0.48
  วันแต่ไม่เกิน 390 วัน *                                                              

  รวมลูกหนี้การค้า             21,416.52    97.38    45,896.44   97.77    17,159.72   97.38

  ตั๋วเงินรับ                  40,306.48    2.62     1,047.15    2.23     461.56      2.62

  รวมลูกหนี้การค้าและตั๋วเงินรับ   61,723.00    100.00   46,943.59   100.00   17,621.28   100.00

  ค่าเผื่อหนี้สงสัยจะสูญ          (1,816.55)            (284.83)             -           

  ลูกหนี้การค้าและตั๋วเงินรับสุทธิ   59,906.45             46,658.76            17,621.28   
  ----------------------------------------------------------------------------------------

หมายเหตุ * ลูกหนี้การค้าที่ค้างชำระนานกว่า 90 วันแต่ไม่เกิน 390 วัน
ส่วนหนึ่งเป็นลูกหนี้การค้าที่บริษัทคาดว่าจะไม่ได้รับชำระ
ซึ่งบริษัทได้ดำเนินการฟ้องร้องแล้วและตั้งสำรองหนี้สงสัยจะสูญไว้ทั้งจำนวนแล้ว

ในการให้บริการที่ปรึกษางานประชาสัมพันธ์ บริษัทจะทำสัญญาการให้บริการร่วมกับลูกค้าในระยะยาว
โดยเฉพาะการให้บริการที่ปรึกษางานประชาสัมพันธ์องค์กรและสื่อสารการตลาด (Corporate &
Marketing Communications) และบริการที่ปรึกษางานประชาสัมพันธ์เพื่อนักลงทุน (Investor
Relations) ซึ่งจะมีระยะเวลาการให้บริการประมาณ 3 – 12 เดือน
อีกทั้งมีการต่อสัญญาการให้บริการอย่างต่อเนื่อง
ทำให้ลูกค้าส่วนใหญ่เป็นลูกค้าที่ติดต่อกับบริษัทมาเป็นเวลานาน
บริษัทจึงสามารถประเมินความสามารถในการชำระเงินค่าบริการของลูกค้าได้อย่างถูกต้อง
โดยบริษัทมีสัดส่วนลูกค้าเก่าต่อลูกค้าใหม่มากกว่าร้อยละ 45
รวมทั้งสัญญาการให้บริการยังกำหนดให้ลูกค้าจะต้องชำระเงินค่าบริการเป็นรายเดือน
บริษัทจึงมีนโยบายที่จะติดตามการค้างชำระตั้งแต่เดือนแรก ในกรณีที่มีการค้างชำระเกินกว่า 2
เดือน บริษัทจะมีการเจรจากับลูกค้าเพื่อหาแนวทางแก้ไขหรือหยุดการให้บริการ
สำหรับลูกค้างานที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย
แม้ว่าลูกค้าส่วนใหญ่จะเป็นลูกค้าใหม่
แต่ก็เป็นบริษัทที่มีความมั่นคงในการดำเนินธุรกิจและมีฐานะทางการเงินที่ดี ดังนั้น
บริษัทจึงไม่มีปัญหาในการเรียกเก็บเงินค่าบริการ ทั้งนี้
บริษัทมีนโยบายในการตั้งสำรองหนี้สงสัยจะสูญ
โดยพิจารณาจากลูกหนี้แต่ละรายที่คาดว่าจะไม่ได้รับชำระ บริษัทมีการตั้งสำรองหนี้สงสัยจะสูญจำนวน
0.28 ล้านบาท คิดเป็นร้อยละ 0.61 ของยอดลูกหนี้การค้าและตั๋วเงินรับรวม ณ สิ้นปี 2547
และจำนวน 1.82 ล้านบาท คิดเป็นร้อยละ 3.03 ของยอดลูกหนี้การค้าและตั๋วเงินรับรวม ณ สิ้นปี
2548 เนื่องจากเป็นลูกหนี้ที่บริษัทคาดว่าจะไม่ได้รับชำระ ซึ่งทั้ง 2 รายอยู่ระหว่างการดำเนินคดี
โดยรายหนึ่งสามารถไกล่เกลี่ยกันได้ โดยลูกหนี้ขอผ่อนชำระหนี้
ส่วนลูกหนี้อีกรายหนึ่งอยู่ระหว่างขั้นตอนการฟ้องดำเนินคดี

1.  สินทรัพย์ไม่หมุนเวียน

สินทรัพย์ไม่หมุนเวียนของบริษัทส่วนใหญ่ ประกอบไปด้วย อาคารและอุปกรณ์
ซึ่งมีสัดส่วนเท่ากับร้อยละ 16.17 ของสินทรัพย์รวม ณ สิ้นปี 2547 และเท่ากับร้อยละ 14.16
ของสินทรัพย์รวม ณ สิ้นปี 2548 เงินฝากติดภาระค้ำประกัน โดยมีสัดส่วนร้อยละ 3.98 และร้อยละ
4.47 ของสินทรัพย์รวม ณ สิ้นปี 2547 และสิ้นปี 2548 ตามลำดับ และเงินลงทุนในอสังหาริมทรัพย์
เท่ากับร้อยละ 1.50 ของสินทรัพย์รวม ณ สิ้นปี 2547 และร้อยละ 0.86 ของสินทรัพย์รวม ณ สิ้นปี
2548 และสินทรัพย์ไม่หมุนเวียนอื่นๆ เท่ากับร้อยละ 1.55 ของสินทรัพย์รวม ณ สิ้นปี 2547
และร้อยละ 0.84 ของสินทรัพย์รวม ณ สิ้นปี 2548

-   อาคารและอุปกรณ์

ธุรกิจหลักของบริษัท คือ
ธุรกิจที่ปรึกษางานประชาสัมพันธ์และสื่อสารองค์กรซึ่งเป็นธุรกิจบริการที่มีการลงทุนในสินทรัพย์ถาวรไม่มาก
ซึ่งการลงทุนในสินทรัพย์ถาวรของบริษัทส่วนใหญ่เป็นการลงทุนซื้อ ยานพาหนะ
อุปกรณ์เครื่องใช้สำนักงาน และการปรับปรุงพื้นที่สำนักงาน โดยบริษัทมีอาคารและอุปกรณ์มูลค่า
เท่ากับ 5.96 ล้านบาท ณ สิ้นปี 2546 เท่ากับ 8.55 ล้านบาท ณ สิ้นปี 2547 และเท่ากับ 12.93
ล้านบาท ณ สิ้นปี 2548 ที่ผ่านมาบริษัทมีการลงทุนในอาคารและอุปกรณ์เพิ่มขึ้นในแต่ละปี
โดยเป็นการลงทุนจัดซื้ออุปกรณ์เครื่องใช้สำนักงานเพิ่มเติมและลงทุนปรับปรุงพื้นที่อาคารในส่วนที่บริษัทได้เช่าเพิ่มเติม
เพื่อขยายพื้นที่สำนักงานให้สามารถรองรับกับจำนวนพนักงานที่เพิ่มขึ้นตามการขยายตัวของธุรกิจและเพื่อแบ่งสัดส่วนแต่ละฝ่ายออกจากกัน
ซึ่งจะช่วยรักษาความลับของข้อมูลของลูกค้ามิให้บุคคลที่ไม่เกี่ยวข้องรับรู้
อีกส่วนหนึ่งเป็นการลงทุนในยานพาหนะเพื่อใช้สำหรับติดต่อกับลูกค้า

-   เงินฝากติดภาระค้ำประกัน

บริษัทมีเงินฝากติดภาระค้ำประกัน ณ สิ้นปี 2546 ถึงสิ้นปี 2548 เท่ากับ 1.67 ล้านบาท เท่ากับ
3.72 ล้านบาท และเท่ากับ 7.25 ล้านบาท ตามลำดับ
เงินฝากติดภาระค้ำประกันเป็นเงินฝากประจำของบริษัทที่ฝากไว้กับสถาบันการเงินแห่งหนึ่งเพื่อค้ำประกันวงเงินในการออกหนังสือสัญญาค้ำประกัน
(L/G) และวงเงินเบิกเกินบัญชีจำนวน 1.00 ล้านบาท
มูลค่าเงินฝากติดภาระค้ำประกันจะเปลี่ยนแปลงไปตามมูลค่าของหนังสือสัญญาค้ำประกัน (L/G)
ที่บริษัทออกเพื่อใช้ในการทำดำเนินงานกับหน่วยงานราชการต่างๆ โดย ณ สิ้นปี 2548
มูลค่าเงินฝากติดภาระค้ำประกันเพิ่มขึ้นจากการที่บริษัทรับงานที่ปรึกษางานประชาสัมพันธ์และสื่อสารองค์กรกับหน่วยงานราชการเพิ่มขึ้น

-   เงินลงทุนในอสังหาริมทรัพย์

บริษัทมีเงินลงทุนในอสังหาริมทรัพย์มูลค่าเท่ากับ 1.40 ล้านบาท ตั้งแต่ปี 2546
โดยอสังหาริมทรัพย์ดังกล่าวเป็นห้องชุดจำนวน 2 ห้อง
บริษัทไม่มีนโยบายที่จะลงทุนในอสังหาริมทรัพย์ และอยู่ในระหว่างการประกาศขายห้องชุดดังกล่าว
เพื่อนำเงินมาใช้ในการดำเนินธุรกิจต่อไป

2)  สภาพคล่อง

บริษัทมีสภาพคล่องในการดำเนินงานค่อนข้างสูง
เนื่องจากบริษัทมีการลงทุนในสินทรัพย์ถาวรไม่สูงมากเมื่อเปรียบเทียบกับมูลค่าสินทรัพย์รวมของบริษัท
รวมทั้งบริษัทมีนโยบายในการสำรองเงินสดที่ได้จากการดำเนินงานโดยการฝากเงินไว้กับสถาบันการเงินเพื่อใช้หมุนเวียนในธุรกิจและสำรองไว้ใช้ค้ำประกันวงเงินในการออกหนังสือสัญญาค้ำประกัน
(L/G) นอกจากนี้ ผลการดำเนินงานที่ดีขึ้นต่อเนื่องยังเป็นอีกปัจจัยหนึ่งที่ช่วยให้บริษัทมีสภาพคล่องที่ดี
ทั้งนี้ ณ สิ้นปี 2546 ถึง ณ สิ้นปี 2548 บริษัทมีอัตราส่วนสภาพคล่องเท่ากับ 3.23 เท่า 1.90 เท่า
และ 5.71 เท่า ตามลำดับ และมีอัตราส่วนสภาพคล่องหมุนเร็ว เท่ากับ 3.20 เท่า 1.84 เท่า
และ 5.63 เท่า ตามลำดับ

อัตราส่วนสภาพคล่องและอัตราส่วนสภาพคล่องหมุนเร็ว ณ สิ้นปี 2548
ที่เพิ่มขึ้นเกิดจากเงินสดในมือที่ได้รับจากการขายหุ้นสามัญเพิ่มทุนทั้ง 2 ครั้ง
คือแก่กรรมการและพนักงาน และแก่ประชาชนทั่วไป
รวมทั้งกระแสเงินสดรับจากการดำเนินงานที่เติบโตมั่นคงอย่างต่อเนื่อง

1.  กระแสเงินสด

ในปี 2546 และ 2547 บริษัทมีกระแสเงินสดสุทธิได้มาเท่ากับ 4.54 ล้านบาท และเท่ากับ 16.47
ล้านบาท ตามลำดับ ในขณะที่ปี 2548 บริษัทมีกระแสเงินสดสุทธิได้มาเท่ากับ 48.51 ล้านบาท ทั้งนี้
แหล่งที่มาของกระแสเงินสดของบริษัทมาจากการดำเนินธุรกิจของบริษัท
โดยบริษัทมีกระแสดเงินสดสุทธิจากกิจกรรมการดำเนินงานเท่ากับ 9.19 ล้านบาทในปี 2546
เท่ากับ 21.72 ล้านบาทในปี 2547 และเท่ากับ 1.29 ล้านบาทในปี 2548 สำหรับในปี 2548
แม้บริษัทมีกำไรสุทธิถึง 30.04 ล้านบาท
แต่รายได้จากการให้บริการส่วนหนึ่งที่บริษัทเรียกเก็บได้มาแล้ว อยู่ในรูปตั๋วเงินรับจำนวน 26
ล้านบาท ซึ่งจะครบกำหนดระยะเวลาในการชำระเงินในต้นเดือนมกราคม และรายได้ค้างรับอีก 14
ล้านบาท ส่งผลให้บริษัทมีกระแสเงินสดได้มาจากการดำเนินงานเพียง 1.28 ล้านบาท

กระแสเงินสดที่ได้จากการกิจกรรมการดำเนินงานส่วนหนึ่งบริษัทได้ใช้ไปในกิจกรรมการลงทุน
โดยบริษัทมีกระแสเงินสดใช้ไปในกิจกรรมการลงทุนในปี 2546 ถึงปี 2548 เท่ากับ 0.53 ล้านบาท
เท่ากับ 0.94 ล้านบาท และเท่ากับ 8.47 ล้านบาท ตามลำดับ ทั้งนี้
บริษัทได้นำเงินไปใช้ในการลงทุนปรับปรุงพื้นที่อาคารและซื้ออุปกรณ์เครื่องใช้สำนักงานเพิ่มเติมเพื่อให้เหมาะสมกับการขยายตัวของธุรกิจ
กระแสเงินสดอีกส่วนหนึ่ง บริษัทใช้สำหรับชำระหนี้ตามสัญญาเช่าซื้อและสัญญาเช่าทางการเงิน
และการจ่ายเงินปันผลให้กับผู้ถือหุ้น ทั้งนี้ บริษัทมีกระแสเงินสดใช้ไปในกิจกรรมการจัดหาเงินเท่ากับ
4.11 ล้านบาทในปี 2546 เท่ากับ 4.31 ล้านบาทในปี 2547 ส่วนในปี 2548
มีกระแสเงินสดได้มาในกิจกรรมจัดหาเงิน เท่ากับ 55.70 ล้านบาท เนื่องจากในไตรมาสแรก
บริษัทมีการจ่ายเงินปันผลจำนวน 45.00 ล้านบาทให้กับผู้ถือหุ้นเดิม ซึ่งคิดเป็นอัตรา 2,250
บาทต่อหุ้น (บริษัทมีจำนวนหุ้นที่ออกและเรียกชำระแล้วเท่ากับ 20,000 หุ้น ณ
วันที่ประกาศจ่ายเงินปันผล) อย่างไรก็ตาม
บริษัทมีกระแสเงินสดส่วนหนึ่งได้มาจากการออกและเสนอขายหุ้นสามัญเพิ่มทุนให้กับผู้ถือหุ้นเดิม
จำนวน 32.00 ล้านบาท
และในไตรมาสที่สองบริษัทมีการออกและเสนอขายหุ้นสามัญเพิ่มทุนให้กับกรรมการและพนักงาน
จำนวน 10.00 ล้านบาท
และในไตรมาสสุดท้ายบริษัทมีการออกและเสนอขายหุ้นสามัญเพิ่มทุนให้กับประชาชนทั่วไป จำนวน
59.99 ล้านบาท ทำให้บริษัท

2.  ความสามารถในการชำระดอกเบี้ยและความสามารถในการชำระภาระผูกพัน

บริษัทไม่มีปัญหาในเรื่องความสามารถในการชำระดอกเบี้ย
เนื่องจากไม่มีการใช้เงินกู้ยืมจากสถาบันการเงิน
บริษัทมีเพียงหนี้สินจากสัญญาเช่าซื้อรถยนต์และอุปกรณ์สำนักงาน
ซึ่งมีภาระดอกเบี้ยจ่ายในแต่ละปีต่ำมาก อีกทั้งบริษัทยังมีความสามารถในการสร้างรายได้ที่สูง
ส่งผลให้มีเงินสดและเงินฝากธนาคารเป็นจำนวนมากสำหรับใช้หมุนเวียนในธุรกิจ
โดยบริษัทมีอัตราส่วนความสามารถชำระดอกเบี้ยเท่ากับ 52.29 เท่าในปี 2546 96.13 เท่า ในปี
2547 และ 154.62 เท่า ในปี 2548

เมื่อพิจารณาความสามารถในการชำระภาระผูกพันพบว่า
บริษัทมีอัตราส่วนความสามารถชำระภาระผูกพันในปี 2548 เท่ากับ 0.07 เท่า ลดลงจากในปี
2547 ที่มีอัตราส่วนความสามารถชำระภาระผูกพันเท่ากับ 3.58 เท่า
ซึ่งเป็นผลระยะสั้นจากมาจาก 1) การที่บริษัทมีกระแสเงินสดได้มาจากการดำเนินงานในปี 2548
ลดลงเมื่อเทียบกับในช่วงเดียวกันของปีก่อน 2) เดิม บริษัทลงทุนซื้อสินทรัพย์ถาวรในปี 2548
เพื่อขยายพื้นที่สำนักงานและจัดซื้ออุปกรณ์สำนักงานเพิ่มเติมสำหรับรองรับการขยายการให้บริการที่ปรึกษางานประชาสัมพันธ์และสื่อสารองค์กร
โดยบริษัทลงทุนซื้อสินทรัพย์ถาวรเป็นจำนวน 8.47 ล้านบาทในปี 2548 ในขณะที่ในปี 2547 ทั้งปี
บริษัทลงทุนซื้อสินทรัพย์ถาวรเท่ากับ 2.04 ล้านบาท ทั้งนี้
บริษัทคาดว่าจะสามารถรองรับการให้บริการที่ปรึกษางานประชาสัมพันธ์กับลูกค้าได้อย่างมีประสิทธิภาพในช่วง
1 – 2 ปีข้างหน้า โดยที่บริษัทไม่จำเป็นต้องมีการลงทุนซื้อสินทรัพย์ถาวรจำนวนมากอีก และ 3)
การจ่ายเงินปันผลให้กับผู้ถือหุ้น นอกจากนี้การจ่ายเงินปันผลที่เกิดขึ้นในปี 2548
เป็นการจ่ายเงินปันผลจากผลการดำเนินงานที่ผ่านมา ดังนั้น การชำระภาระผูกพันที่เกิดขึ้นใน 2548
จึงไม่กระทบต่อผลการดำเนินงานของบริษัท

3)  แหล่งที่มาของเงินทุน

โครงสร้างเงินทุนของบริษัทเกือบทั้งหมดเป็นเงินที่ได้จากส่วนของผู้ถือหุ้น
ที่ผ่านมาบริษัทไม่มีการกู้ยืมเงินจากสถาบันการเงินเพื่อใช้ในการดำเนินธุรกิจของบริษัท
แม้ว่าบริษัทจะมีวงเงินเบิกเกินบัญชีจำนวน 1.00 ล้านบาทกับสถาบันการเงินแห่งหนึ่ง
บริษัทมีเพียงหนี้ที่เกิดจากสัญญาเช่าซื้อรถยนต์และอุปกรณ์สำนักงาน
ส่งผลให้บริษัทมีอัตราส่วนหนี้สินต่อส่วนของผู้ถือหุ้นต่ำมาก
โดยบริษัทมีอัตราส่วนหนี้สินต่อส่วนของผู้ถือหุ้นเท่ากับ 0.38 เท่า และ 0.88 เท่า ณ สิ้นปี 2546
ถึงปี 2548 ตามลำดับ

สำหรับ ณ สิ้นปี 2548 บริษัทมีอัตราส่วนหนี้สินต่อส่วนของผู้ถือหุ้นลดลงเหลือ 0.18 เท่า
สาเหตุที่บริษัทมีอัตราส่วนหนี้สินต่อส่วนของผู้ถือหุ้นดีขึ้นจาก ณ สิ้นปี 2547 เกิดจาก 1)
ยอดเจ้าหนี้การค้าและเจ้าหนี้ตามสัญญาเช่าลดลง และ 2) ส่วนของผู้ถือหุ้นที่เพิ่มขึ้นอย่างมากจาก ณ
สิ้นปี 2547 แม้ว่าในไตรมาสแรกของปี 2548 บริษัทมีการจ่ายเงินปันผลให้กับผู้ถือหุ้นจำนวน 45.00
ล้านบาท แต่บริษัทได้รับเงินจากการเสนอขายหุ้นสามัญเพิ่มทุนจำนวน 42.00 ล้านบาท
จากการเสนอขายหุ้นสามัญเพิ่มทุนให้กับผู้ถือหุ้นเดิมในไตรมาสแรกของปี 2548
การเสนอขายหุ้นสามัญเพิ่มทุนให้กับกรรมการและพนักงานในไตรมาสที่ 2 ของปี 2548
และการเสนอขายหุ้นสามัญเพิ่มทุนให้กับประชาชนทั่วไปในไตรมาสที่ 4 ของปี 2548
รวมทั้งมีกำไรสะสมเพิ่มขึ้นจากผลการดำเนินงาน ทำให้บริษัทมีส่วนผู้ถือหุ้นเท่ากับ 136.81 ล้านบาท
ณ สิ้นปี 2548 เพิ่มขึ้นจาก 49.77 ล้านบาท ณ สิ้นปี 2547

1.  ส่วนของผู้ถือหุ้น

บริษัทมีส่วนของผู้ถือหุ้นเพิ่มขึ้นอย่างต่อเนื่องตลอดมา โดยบริษัทมีส่วนของผู้ถือหุ้น ณ สิ้นปี 2546
ถึงสิ้นปี 2548 เท่ากับ 28.86 ล้านบาท เท่ากับ 49.77 ล้านบาท และเท่ากับ 136.81 ล้านบาท
ตามลำดับ
สาเหตุที่ส่วนของผู้ถือหุ้นของบริษัทเติบโตขึ้นอย่างต่อเนื่องในแต่ละปีเป็นเพราะบริษัทมีผลการดำเนินงานที่ดีขึ้นซึ่งส่งผลให้กำไรสุทธิของบริษัทเติบโตขึ้นอย่างต่อเนื่องในแต่ละปี
และมีการเพิ่มทุนจดทะเบียนเป็น 45
ล้านบาทโดยการเสนอขายหุ้นสามัญเพิ่มทุนให้กับกรรมการและพนักงานบริษัท
รวมถึงประชาชนทั่วไปในไตรมาสที่ 2 และ 4 ของปี 2548 ตามลำดับ
ในการนี้บริษัทมีส่วนเกินทุนหุ้นสามัญจำนวนทั้งสิ้น 58.99 ล้านบาท

2.  หนี้สิน

บริษัทมีหนี้สินรวมของบริษัท ณ สิ้นปี 2546 ถึงสิ้นปี 2548 เท่ากับ 10.89 ล้านบาท เท่ากับ 43.71
ล้านบาท และเท่ากับ 25.29 ล้านบาท ตามลำดับ การที่หนี้สินรวมของบริษัทลดลงจาก ณ สิ้นปี
2547 เนื่องจากบริษัทมีการชำระหนี้ที่คงค้างกับเจ้าหนี้การค้าและชำระหนี้ตามสัญญาเช่าทางการเงิน

สำหรับ ณ สิ้นปี 2547 เจ้าหนี้การค้าและตั๋วเงินจ่ายเป็นหนี้สินส่วนใหญ่ของบริษัท
โดยบริษัทมีเจ้าหนี้การค้าและตั๋วเงินจ่ายเท่ากับ 29.01 ล้านบาท
เนื่องจากการที่บริษัทยังไม่ได้รับเงินค่างานมูลค่าเท่ากับ 24.00
ล้านบาทจากหน่วยงานราชการที่บริษัทเป็นที่ปรึกษางานประชาสัมพันธ์และสื่อสารองค์กร
ทำให้บริษัทยังไม่จ่ายชำระหนี้ให้กับบริษัทภายนอกที่บริษัทว่าจ้างให้ดำเนินการเกี่ยวกับระบบต่างๆ
และอุปกรณ์ที่ต้องใช้ในการจัดงาน ซึ่งเป็นไปตามเงื่อนไขที่ได้ตกลงกันไว้ ซึ่งมีมูลค่าเท่ากับ 20.74
ล้านบาท ยอดเจ้าหนี้การค้าและตั๋วเงินจ่ายจึงเพิ่มสูงขึ้น
(เงื่อนไขการชำระหนี้ดังกล่าวที่ยาวนานกว่าระยะเวลาในการชำระหนี้โดยทั่วไปมาก
เป็นเงื่อนไขพิเศษเฉพาะงานที่บริษัทได้ตกลงกับบริษัทภายนอกดังกล่าว)

ณ สิ้นปี 2548 หนี้สินส่วนใหญ่ของบริษัทยังคงเป็นเจ้าหนี้การค้าและตั๋วเงินจ่าย
โดยมีมูลค่าลดลงเหลือ 8.5 ล้านบาท หรือคิดเป็นร้อยละ 33.62 ของหนี้สินรวม
การลดลงของยอดเจ้าหนี้การค้าและตั๋วเงินจ่าย ณ สิ้นปี 2548
เป็นผลมาจากการที่บริษัทจ่ายชำระหนี้ต่างๆตามกำหนดครบถ้วน
สำหรับยอดหนี้ตามสัญญาเช่าซื้อทางการเงิน ณ สิ้นปี 2548 มีจำนวนลดลงเหลือ 2.7 ล้านบาท
เนื่องจากบริษัทมีการผ่อนชำระตามกำหนด นอกจากนี้ภาษีเงินได้นิติบุคคลค้างจ่ายก็ลดลงเหลือ 2.56
ล้านบาท ค่าใช้จ่ายค้างจ่ายอื่นๆมีจำนวน 4.21 ล้านบาท และหนี้สินหมุนเวียนอื่นๆเท่ากับ 5.84

3.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

    1.  ลักษณะเฉพาะของธุรกิจ

ในปัจจุบัน บริษัทเอกชนและหน่วยงานราชการต่างๆ
เห็นถึงประโยชน์และให้ความสำคัญกับการประชาสัมพันธ์เพิ่มมากขึ้น
ทำให้ความต้องการใช้บริการที่ปรึกษางานประชาสัมพันธ์และสื่อสารองค์กรเพิ่มมากขึ้น
ส่งผลให้มีผู้ประกอบการเป็นจำนวนมากสนใจเข้ามาดำเนินธุรกิจนี้
รวมทั้งธุรกิจที่ปรึกษางานประชาสัมพันธ์และสื่อสารองค์กรไม่จำเป็นต้องใช้เงินลงทุนที่สูงมากในช่วงเริ่มต้นและสามารถเข้าสู่ธุรกิจได้ง่าย
บริษัทจึงอาจได้รับผลกระทบจากการแข่งขันที่เพิ่มมากขึ้นจากผู้ประกอบการรายใหม่ได้
ซึ่งอาจส่งผลให้รายได้จากการให้บริการของบริษัทไม่เป็นไปตามที่คาดการณ์ไว้ได้

อย่างไรก็ตาม
ผู้ประกอบการที่จะสามารถดำเนินธุรกิจที่ปรึกษางานประชาสัมพันธ์และสื่อสารองค์กรได้ในระยะยาวจำเป็นต้องเป็นผู้ที่มีความรู้
ความสามารถ และความเข้าใจในการประชาสัมพันธ์อย่างแท้จริง
จึงจะสามารถให้คำปรึกษาและคำแนะนำที่ตอบสนองวัตถุประสงค์ในการทำประชาสัมพันธ์ของลูกค้า
ทั้งนี้ การที่บริษัทให้บริการงานที่ปรึกษางานประชาสัมพันธ์และสื่อสารองค์กรมานานกว่า 17 ปี
ทำให้บริษัทมีความเข้าใจในการประชาสัมพันธ์อย่างดี
และบริษัทมีการขยายขอบเขตการให้บริการเฉพาะทางที่มีลักษณะแตกต่างจากผู้ประกอบการรายอื่นๆ
ได้แก่
การให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย
และการให้บริการที่ปรึกษางานประชาสัมพันธ์เพื่อนักลงทุน
รวมทั้งบริษัทยังมีทีมงานที่มีความชำนาญและประสบการณ์ในงานประชาสัมพันธ์และมีความรู้ความเข้าใจในหลายธุรกิจ
ทีมงานของบริษัทจึงสามารถให้คำปรึกษาและคำแนะนำที่ตอบสนองกับความต้องการของลูกค้า
โดยบริษัทส่งเสริมให้พนักงานแต่ละรายมีการศึกษาและเรียนรู้ลักษณะธุรกิจแต่ละประเภทอย่างต่อเนื่อง
และมีแลกเปลี่ยนความรู้ ทักษะ และประสบการณ์ระหว่างกันเพื่อให้เกิดการเรียนรู้ใหม่ๆ
เพื่อลดความเสี่ยงจากการพึ่งพิงบุคคลใดบุคคลหนึ่งที่มีความรู้ความชำนาญเฉพาะทาง

2.  การเพิ่มจำนวนพนักงานเพื่อรองรับการขยายงาน

ในธุรกิจที่ปรึกษางานประชาสัมพันธ์ บุคลากรเป็นปัจจัยที่สำคัญสำหรับการให้บริการที่ดี
บุคลากรดังกล่าวจะต้องเป็นผู้ที่มีความรู้ความชำนาญ มีประสบการณ์ด้านการประชาสัมพันธ์
มีความรอบรู้ด้านการบริหาร มีความเข้าใจในธุรกิจต่างๆ ทั้งในด้านลึกและด้านกว้าง
มีความถนัดด้านภาษา มีความคิดสร้างสรรค์ในการวางแผนและกำหนดกลยุทธ์ให้กับลูกค้า ดังนั้น
เพื่อรองรับการเติบโตของธุรกิจที่ปรึกษางานประชาสัมพันธ์ทั้งในปัจจุบันและในอนาคต
บริษัทจึงมีการเพิ่มจำนวนพนักงานในแต่ละฝ่าย โดย ณ สิ้นปี 2546 บริษัทมีพนักงานเท่ากับ 37 คน
เพิ่มขึ้นเป็น 49 คน ณ สิ้นปี 2547 และเพิ่มขึ้นเป็น 56 คน ณ สิ้นปี 2548
จำนวนพนักงานที่เพิ่มขึ้นส่งผลให้บริษัทมีค่าใช้จ่ายที่เกี่ยวข้องกับพนักงานเพิ่มขึ้น เช่น
เงินเดือนพนักงาน ค่าเช่าพื้นที่สำนักงานส่วนเพิ่ม และค่าวัสดุอุปกรณ์สำนักงาน เป็นต้น
ซึ่งส่งผลให้บริษัทมีต้นทุนการให้บริการและค่าใช้จ่ายในการขายและบริหารเพิ่มขึ้น

อย่างไรก็ตาม
การเพิ่มจำนวนพนักงานในช่วงที่ผ่านมาทำให้บริษัทสามารถขยายขอบเขตการให้บริการที่ปรึกษาประชาสัมพันธ์ออกไป
ส่งผลให้รายได้จากการให้บริการที่ปรึกษางานประชาสัมพันธ์เติบโตขึ้นอย่างต่อเนื่องในช่วงที่ผ่านมา
ซึ่งครอบคลุมค่าใช้จ่ายด้านพนักงานในแต่ละฝ่ายที่เพิ่มขึ้นมา
โดยจะเห็นได้ว่าบริษัทมีอัตรากำไรจากการดำเนินงานในปี 2547 และในปี 2548 ซึ่งเท่ากับร้อยละ
24.52 และร้อยละ 23.43 ตามลำดับ
การเพิ่มจำนวนพนักงานดังกล่าวเป็นไปตามแผนงานที่บริษัทกำหนดไว้
โดยคาดว่าจำนวนบุคลากรดังกล่าวเพียงพอที่บริษัทจะสามารถให้บริการที่ปรึกษาประชาสัมพันธ์กับลูกค้าได้อย่างมีประสิทธิภาพในช่วง
1 – 2 ปีข้างหน้า เนื่องจากบริษัทมีการฝึกอบรมและพัฒนาบุคลากรอย่างต่อเนื่อง
ส่งผลให้พนักงานที่เข้ามาใหม่สามารถพัฒนาขีดความสามารถในแต่ละด้าน
และพัฒนาให้สามารถให้บริการที่ปรึกษาด้านประชาสัมพันธ์กับลูกค้าได้เทียบเท่าพนักงานในปัจจุบันและสามารถดูแลลูกค้าได้มากรายขึ้น

3.  สัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจ

ที่ผ่านมาบริษัทเน้นการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจมากขึ้น
เนื่องจากหน่วยงานราชการและรัฐวิสาหกิจส่วนใหญ่มีโครงการเป็นจำนวนมากที่จำเป็นต้องมีการประชาสัมพันธ์ข้อมูลเพื่อให้ประชาชนรับรู้และเข้าใจในโครงการที่จัดขึ้น
เพื่อให้ประสบความสำเร็จตามวัตถุประสงค์ ทั้งนี้
งานที่ปรึกษางานประชาสัมพันธ์ของลูกค้าที่เป็นหน่วยงานราชการและรัฐวิสาหกิจแต่ละโครงการมีมูลค่าเฉลี่ยสูงกว่ามูลค่างานประชาสัมพันธ์ของลูกค้าที่เป็นบริษัทเอกชนค่อนข้างมาก
เพราะงานประชาสัมพันธ์ของหน่วยงานราชการและรัฐวิสาหกิจส่วนใหญ่จะต้องประชาสัมพันธ์ในวงกว้างซึ่งจะต้องใช้งบประมาณที่ค่อนข้างสูง
ในขณะที่งานประชาสัมพันธ์ของบริษัทเอกชนจะมีกลุ่มเป้าหมายที่เจาะจงกว่า
แต่หน่วยงานราชการและรัฐวิสาหกิจส่วนใหญ่มีขั้นตอนการตรวจรับงานและเบิกจ่ายเงินที่ใช้ระยะเวลานานกว่าบริษัทเอกชน
ทำให้บริษัทมีระยะเวลาในการเรียกเก็บหนี้ลูกค้าที่เป็นหน่วยงานราชการและรัฐวิสาหกิจนานกว่าลูกค้าที่เป็นบริษัทเอกชน
ทำให้บริษัทจำเป็นต้องมีเงินทุนหมุนเวียนมากขึ้น
หากบริษัทต้องการให้บริการที่ปรึกษางานประชาสัมพันธ์กับหน่วยงานราชการในสัดส่วนที่เพิ่มขึ้น

ในปี 2547 และปี 2548
บริษัทมีสัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจเท่ากับ
ร้อยละ 26.27 และร้อยละ 22.58 ของรายได้จากการให้บริการรวม ตามลำดับ
สำหรับงานที่ยังไม่ส่งมอบ ณ วันที่ 1 กุมภาพันธ์ 2549 จำนวน 46.69 ล้านบาท
ซึ่งมีกลุ่มลูกค้าทั้งเอกชนและรัฐบาลในสัดส่วนที่ใกล้เคียงกัน ทั้งนี้
บริษัทมีนโยบายที่จะรักษาสัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการไม่เกินร้อยละ
30 – 40 ของรายได้จากการให้บริการรวม

4.  ผลจากการเป็นตัวแทนในการวางกลยุทธ์ด้านการโฆษณาและประชาสัมพันธ์ในต่างประเทศของสำนักข่าวและสถานีโทรทัศน์ในต่างประเทศ
    และการเป็นพันธมิตรทางธุรกิจกับบริษัทที่ให้บริการด้านการประชาสัมพันธ์ชั้นนำของโลก

ปัจจุบัน CNBC
ได้ทำสัญญาแต่งตั้งบริษัทให้เป็นตัวแทนในการวางกลยุทธ์ด้านโฆษณาและประชาสัมพันธ์ในต่างประเทศให้แก่บริษัทเอกชนขนาดใหญ่
และเป็นผู้แทนแต่เพียงผู้เดียวในประเทศไทยสำหรับกลุ่มลูกค้าที่เป็นหน่วยงานราชการและรัฐวิสาหกิจ
ทำให้บริษัทสามารถประชาสัมพันธ์ข้อมูลข่าวสารของบริษัทเอกชนขนาดใหญ่ หน่วยงานราชการ
และรัฐวิสาหกิจ
ไปยังกลุ่มเป้าหมายในต่างประเทศผ่านทางสำนักข่าวและสถานีโทรทัศน์ในต่างประเทศ CNBC ได้
การเป็นตัวแทนในการวางกลยุทธ์ด้านโฆษณาและประชาสัมพันธ์ของสำนักข่าวและสถานีโทรทัศน์ในต่างประเทศ
CNBC ช่วยให้บริษัทสามารถให้บริการแก่ลูกค้าครบวงจรมากยิ่งขึ้น
และช่วยทำให้บริษัทเอกชนขนาดใหญ่ หน่วยงานราชการ และรัฐวิสาหกิจ
ที่มีความประสงค์จะประชาสัมพันธ์ผ่านสำนักข่าวหรือสถานีโทรทัศน์เครือข่าย CNBC
หันมาใช้บริการของบริษัทเพิ่มมากขึ้น โดยเฉพาะหน่วยงานราชการและรัฐวิสาหกิจ
เนื่องจากบริษัทเป็นตัวแทนแต่เพียงผู้เดียวในประเทศไทยสำหรับหน่วยงานราชการและรัฐวิสาหกิจ

นอกจากนี้ การที่บริษัทเป็นพันธมิตรทางธุรกิจกับ Ketchum และ Fleishman-Hillard
ซึ่งเป็นบริษัทที่ให้บริการด้านการประชาสัมพันธ์ชั้นนำของโลก
ช่วยให้บริษัทได้รับประโยชน์จากการแนะนำลูกค้าให้แก่กัน
จึงเป็นการขยายฐานลูกค้าออกไปยังต่างประเทศ
และสามารถใช้ระบบฐานข้อมูลของพันธมิตรทางการค้าเพื่อหาข้อมูลต่างๆ
ทำให้บริษัทสามารถให้คำแนะนำและวางแผนงานประชาสัมพันธ์ให้กับลูกค้าได้อย่างเหมาะสม
รวมถึงโอกาสในการฝึกอบรมพนักงานจากพันธมิตรทั้งสองราย
เพื่อพัฒนาความรู้และเทคนิคการประชาสัมพันธ์ที่เป็นมาตรฐานระดับสากล
ส่งผลให้บุคลากรของบริษัทเป็นผู้ที่มีความรู้ความชำนาญในธุรกิจที่ปรึกษาด้านประชาสัมพันธ์ สิ่งต่างๆ
เหล่านี้ช่วยเพิ่มความสามารถในการแข่งขันให้กับบริษัท
และช่วยให้บริษัทสามารถให้บริการที่ปรึกษางานประชาสัมพันธ์ให้กับลูกค้าได้อย่างมีประสิทธิภาพและสร้างความประทับใจให้กับลูกค้า